પુસ્તકના ૩જા અને ૪થા તરંગો વાંચ્યા પછી તો જેના લીધે કૈલાસ-માનસયાત્રાને દુર્ગમ માનવામાં આવે છે એ અંગેની અનેક વિટંબણાઓ જાણે કે નામશેષ બની જતી અનુભવાય છે. તૃતીય તરંગમાં કૈલાસ-માનસની યાત્રાની તૈયારી સંદર્ભે વિવિધ માર્ગ, યાત્રા કોણ કરી શકે ત્યાંથી શરૂ કરીને વિઝા, યાત્રા માટે જરૂરી વસ્ત્રો, ઔષધિઓ, વિવિધ સામગ્રીઓ સહિત ખર્ચ, ટપાલ, સિક્કા જેવી ચીજવસ્તુઓની યાદી, માર્ગમાં સહાયરૂપ ચીજોની યાદી, રોકાવાના સ્થળો, યાત્રાનો યોગ્ય સમય વિશેની વિગતોનો સમાવેશ કરાયેલો છે. ચતુર્થ તરંગમાં વિવિધ ૨૭ માર્ગતાલિકોનો સમાવેશ કરવામાં આવ્યો છે. જેને અંતે કેટલાંક તિબ્બતી અને અન્ય શબ્દોનો કોશ પણ ઉમેરેલો છે.